Nr. L 37/30 De Europæiske Fællesskabers Tidende T. 2. 87 RÅDETS AFGØRELSE af 26. januar 1987 om accept på Fællesskabets vegne af den europæiske overenskomst om udveksling af reagenser til blodtypebestemmelse (87/68/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 28, under henvisning til forslag fra Kommissionen, og ud fra følgende betragtninger: I den europæiske overenskomst om udveksling af rea- genser til blodtypebestemmelse, der er udarbejdet på Europarådets foranledning, fastsættes det i artikel 5, stk. 1, at de kontraherende parter skal træffe alle nødvendige forholdsregler for at reagenser til blodtype- bestemmelse, der er stillet til deres disposition af de andre parter, fritages for indførselsafgifter; enhver autonom eller bindende undtagelse fra den fælles toldtarif hører under Fællesskabets enekompe- tence; Det europæiske økonomiske Fællesskab kan udøve denne kompetence efter ikrafttrædelsen af den tillægs- protokol til overenskomsten, som giver Fællesskabet mulighed for at blive kontraherende part i overenskom- sten; de undtagelser, der er fastsat i overenskomsten, er allerede indrømmet i fællesskabsbestemmelserne om toldfritagelse; Fællesskabet bør derfor blive kontraherende part i denne overenskomst — TRUFFET FØLGENDE AFGØRELSE: Artikel 1 Den europæiske overenskomst om udveksling af rea- genser til blodtypebestemmelse accepteres herved på Det europæiske økonomiske Fællesskabs vegne. Teksten til overenskomsten er knyttet til denne afgø- relse. Artikel 2 Formanden for Rådet bemyndiges til at udpege de personer, der er beføjet til at undertegne overenskom- sten med bindende virkning for Fællesskabet. Udfærdiget i Bruxelles, den 26. januar 1987. På Rådets vegne L. TINDEMANS Formand